Kosvos Akmuo
Kosvos Akmuo (rus. Косьвинский Камень) – kalnų masyvas Rusijoje (Sverdlovsko sritis), Šiaurės Urale, šalia Konžakovo Akmens, 7 km nuo Kytlymo gyvenvietės. Aukštis – 1519 m. Šlaituose veši spygliuočių miškai (iki 800–900 m), plyti tundra, akmenynai. Pietinėje papėdėje prasideda Mažosios Kosvos upė. Teigiama, kad Kosvos Akmens masyve gali būti įrengta branduolinių bombų paleidimo sistema.